21989A0718(03)



AL TREILEA PROTOCOL ADIȚIONAL

la Acordul dintre Comunitatea Economică Europeană și Republica Islanda ca urmare a aderării Regatului Spaniei și a Republicii Portugheze la Comunitate

COMUNITATEA ECONOMICĂ EUROPEANĂ,

pe de o parte,

REPUBLICA ISLANDA,

pe de altă parte,

AVÂND ÎN VEDERE Acordul dintre Comunitatea Economică Europeană și Republica Islanda, semnat la Bruxelles la 22 iulie 1972, denumit în continuare „acord”, și Protocolul adițional la acord ca urmare a aderării Regatului Spaniei și a Republicii Portugheze la Comunitățile Europene, semnat la Bruxelles la 14 iulie 1986,

ÎNTRUCÂT suspendarea totală de către Republica Islanda a drepturilor vamale la importurile din Spania de produse reglementate de acord facilitează comerțul între aceste două state;

ÎNTRUCÂT, cu toate acestea, protocolul adițional la acord nu prevede ca Islanda să suspende drepturile vamale aplicabile mărfurilor importate din Spania;

ÎNTRUCÂT nu este necesară nici o altă măsură în ceea ce privește schimburile comerciale dintre Islanda și Portugalia, dat fiind că drepturile vamale aplicabile produselor reglementate de acord și importate din Portugalia în Islanda au fost deja eliminate înaintea aderării acestui stat la Comunitate,

DECID de comun acord să prevadă suspendarea totală a drepturilor vamale aplicabile produselor reglementate de acord, importate din Spania în Islanda, și

ÎNCHEIE PREZENTUL PROTOCOL:

Articolul 1

În conformitate cu dispozițiile articolului 3 și ale articolului 5 alineatul (3) din protocolul adițional la acord, perceperea drepturilor vamale aplicabile în Islanda la produsele importate din Spania este suspendată în totalitate.

Articolul 2

Prezentul protocol face parte integrantă din acord.

Articolul 3

Prezentul protocol este aprobat de către părțile contractante în conformitate cu procedurile proprii ale acestora. El intră în vigoare în prima zi a celei de a doua luni următoare datei la care părțile contractante își notifică reciproc îndeplinirea procedurilor necesare în acest sens.

Articolul 4

Prezentul protocol este redactat în două exemplare în limbile daneză, engleză, franceză, germană, greacă, islandeză, italiană, olandeză, portugheză și spaniolă, fiecare dintre aceste texte fiind considerat autentic.

Hecho en Bruselas, a nueve de junio de mil novecientos ochenta y nueve.

Udfærdiget i Bruxelles, den niende juni nitten hundrede og niogfirs.

Geschehen zu Brüssel am neunten Juni neunzehnhundertneunundachtzig.

Έγινε στις Βρυξέλλες, στις εννέα Ιουνίου χίλια εννιακόσια ογδόντα εννέα.

Done at Brussels on the ninth day of June in the year one thousand nine hundred and eighty-nine.

Fait à Bruxelles, le neuf juin mil neuf cent quatre-vingt-neuf.

Fatto a Bruxelles, addì nove giugno millenovecentottantanove.

Gedaan te Brüssel, de negende juni negentienhonderd negenentachtig.

Feito em Bruxelas, em nove de Junho de mil novecentos e oitenta e nove.

Gjört í Brussel, níunda dag júnimánaóar nítján hundruó áttatíu og níu.

Por el Consejo de las Comunidades Europeas For Rådet for De Europæiske Fællesskaber Für den Rat der Europäischen Gemeinschaften Για το Συμβούλιο των Ευρωπαϊκών Κοινοτήτων For the Council of the European Communities Pour le Conseil des Communautés européennes Per il Consiglio delle Comunità europee Voor de Raad van de Europese Gemeenschappen Pelo Conselho das Comunidades Europeias Fyrir hönd ráδs Evrópubandalaganna